b'\n_START_ARTICLE_\nFritz Hansen (upseeri)\n_START_PARAGRAPH_\nFritz Edvard Hansen (30. joulukuuta 1855 K\xc3\xb6\xc3\xb6penhamina \xe2\x80\x93 11. marraskuuta 1921 Haderslev) oli tanskalainen upseeri, vakuutusyhti\xc3\xb6johtaja ja urheilujohtaja._NEWLINE_Hansen kouluttautui ensin upseeriksi. H\xc3\xa4net ylennettiin luutnantiksi 1874, tykist\xc3\xb6n yliluutnantiksi 1881, kapteeniksi 1882 ja erosi vakinaisesta palveluksesta everstiluutnanttina 1907. Siviiliel\xc3\xa4m\xc3\xa4ss\xc3\xa4 h\xc3\xa4nest\xc3\xa4 tuli tanskalaisen vakuutusyhti\xc3\xb6n Forsikrings-Aktieselskabet Nordenin johtaja._NEWLINE_Hansenin urheilujohtaja ura alkoi Tanskan Urheiluliitossa, jota h\xc3\xa4n johti vuosina 1901\xe2\x80\x931909. Hansen toimi aktiivisti Tanskan olympiakomitean perustamisessa ja tanskalaisten osallistumista vuoden 1906 Ateenan v\xc3\xa4likisoihin. H\xc3\xa4net valittiinkin Tanskan olympiakomitean ensimm\xc3\xa4iseksi puheenjohtajaksi. H\xc3\xa4n oli osallistunut vuonna 1905 Brysseliss\xc3\xa4 j\xc3\xa4rjestettyyn olympiakongressiin, joka oli innoittanut h\xc3\xa4nt\xc3\xa4 olympia-aatteen levitt\xc3\xa4misess\xc3\xa4 Tanskassa. Tanskan olympiakomitean puheenjohtajuutta h\xc3\xa4n hoiti vuosina 1906\xe2\x80\x931920. Kansainv\xc3\xa4lisen olympiakomitean j\xc3\xa4senen\xc3\xa4 h\xc3\xa4n toimi vuosina 1912\xe2\x80\x931921._NEWLINE_Ansioistaan Hansen palkittiin Dannebrogin ritarikunnan arvolla.'